section_heading: Na otoku
paragraph_text: U novo-otkrivenom podzemnom oknu nalaze se stolice, televizijski monitori i pneumatske cijevi. Locke stavi svoju mapu u jednu od cijevi koju nastali pritisak odmah usisa. Također pronalazi još jedan kompjuterski terminal s nalogom: ">:PRINT LOG? Y/N". On stisne "Y" pa se na obližnjem printeru počne printati poduža lista s vremenskim oznakama. Eko pronalazi još jedan Orientation film u kojem se otkriva da se njih dvojica nalaze u "Stanici 5: Biser" (Station 5: The Pearl) koja postoji kako bi se iz nje nadzirale sve ostale stanice i detaljno bilježilo ponašanje pojedinaca i njihove reakcije na stvari od izuzetnog značaja. Narator u ovom orijentacijskom filmiću govori da oni koji se nalaze u ostalim oknima sudjeluju u psihološkom eksperimentu, a da se pneumatske cijevi koriste kako bi se slale informacije u Dharma Inicijativu. Locke zbog filma pomisli da je cijelo vrijeme glumio budalu i prestane vjerovati da pritiskanje gumba na kompjuteru više ima ikakav značaj. Međutim, Mr. Eko vjeruje kako je tek sada pritiskanje gumba postalo još važnije te jasno Lockeu daje do znanja da će on nastaviti unositi brojeve u kompjuter, ako ovaj odluči prestati s tim.